Rieti

Rieti je glavni grad istoimene talijanske provincije Rieti u Laciju. Grad je 2011. imao 46.187 stanovnika. Geografija Rieti se prostire u plodnoj dolini rijeke Velino u masivu Abrucki Apenini, udaljen oko 87 km sjeverno od regionalnog centra Rima i 30-ak km jugoistočno od Ternija. Historija Rieti je grad sabinjanskog porijekla, kog su zauzeli Rimljani i nazvali Reate. Na početku srednjeg vijeka podpadao je pod vlast langobardskog Vojvodstva Spoleto, kasnije i pod vlast Papinske Države, pa su ga pape često koristile za svoj boravak. Znamenitosti Historijski centar Rietija na brežuljku je još uvijek opasan bedemom iz 13. vijeka. Ipak, najveća znamenitost grada je romanička katedrala Santa Maria iz 12. vijeka koja je puno puta restaurirana i tako pomalo uništena. Uz nju tu je i Biskupska palača iz 1283. i Gradska vijećnica (Palazzo Comunale) u kojoj se danas nalazi gradski muzej i galerija slika. Privreda Rieti je industrijski grad sa velikom šećeranom i predionicama vunenih i viskoznih tkanina. Rieti je i transportno čvorište, iz njega se račvaju putevi za Rim, Terni i Aquilu. Gradovi prijatelji Ito Saint-Pierre-lès-Elbeuf Nordhorn Reference Vanjske veze Službene stranice grada Arhivirano 2011-05-16 na Wayback Machine-u (it) Rieti na portalu Encyclopædia Britannica (en)